唐肅_(北宋)

唐肅  ， 字叔元 ， 杭州錢塘人 ， 祖籍北海郡平壽縣 。 北宋政治人物 。 北宋 “ 五豸唐門 ” 人物之一 。 肅字叔元 ， 杭州錢塘人 。 舉進士 ， 調郿縣主簿 ， 徙泰州司理參軍 。 雷有終闢爲觀察推官 ， 遷祕書省著作佐郎 ， 歷知聞喜 、 福昌縣 ， 通判陜州 。 召拜監察御史 。 或薦肅爲郡牧判官, 真宗曰 ： 『 朕欲別用肅 』 。 遂提點梓州路刑獄 ， 遷殿中侍御史 ， 入爲三司戶部判官 。 出知舒州 ， 遷侍御史 ， 爲福建路轉運使 ， 判三司開拆司 ， 再遷工部郎中 、 知洪州 ， 尋爲江南東路轉運使 ， 擢三司度支副使 。 奉使契丹 ， 還 ， 遷刑部 ， 爲龍圖閣待制 、 登聞檢院 、 知審刑院 ， 卒 。 。 《 宋史唐肅傳 》 ： 肅徙泰州司理參軍 ， 有商人寓逆旅 ， 而同宿者殺人亡去 。 商人夜聞人聲 ， 往視之 ， 血沾商人衣 ， 爲捕吏所執 。 州趣獄具 ， 肅探知其冤 ， 持之 。 後數日 ， 得殺人者 。 父唐渙 ， 衢州龍游縣令 ， 累贈工部侍郎 。 祖父唐仁恭 ， 吳越王杭州唐山縣令 。